

Gönyűi Szociális Alapszolgáltatási Intézmény
Tájékoztató az állásra jelentkező adtainak kezeléséről
A Gönyűi Szociális Alapszolgáltatási Intézmény, mint Adatkezelő ezúton tájékoztatja az állásra jelentkezők  jelentkezésével kapcsolatban (továbbiakban Érintettek), hogy tiszteletben tartja az Érintettek személyhez fűződő jogait, ezért adatkezelése során  adatkezelési szabályzat szerint jár el. Melynek rendelkezéseit az adatkezelő magára nézve kötelezőnek tekinti és működése során annak értelmében jár el. A szabályzat mindenkor hatályos teljes változata az Adatkezelőnél ismerhető meg. Az adatkezelő a szabályzat időközben módosulandó jogszabályi háttérrel és egyéb belső szabályzattal való összehangolása miatti megváltoztatására a jogot fenntartja.

Az adatkezelés célja:
A jelentkezés során megadott személyes adatok kezelésének a célja az Adatkezelő új munkatársainak a kiválasztása, így:
· a pályázó azonosítása, valamint a pályázóval való kapcsolattartás;
· a betöltendő munkakörhöz szükséges munkatapasztalat ellenőrzése;
· a betöltendő munkakörhöz szükséges vagy azt elősegítő végzettség és egyéb képzettségek ellenőrzése.
A kezelt adatok köre: az álláskereső által az önéletrajzban, valamint a kapcsolódó dokumentumokban önkéntesen megadott személyes adatok.
Az adatkezelés jogszabályi háttere és jogalapja: 
· 2011. évi CXII törvény az információs önrendelkezési rendelkezési jogról  
· 2016/679/EU Rendelet (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról korlátairól  
· 2012. évi I. törvény a munka törvénykönyvéről, valamint az 1995.évi CXVII. törvény. 
· A  közszolgálati adatkezelés szabályozása értelmében a közszolgálati alapnyilvántartásban kezelt adatok: 2011. évi CXCIX.  176. §
· a közalkalmazottak jogállásáról szóló 1992. évi XXXIII. törvény és ágazati végrehajtási rendeletei
· Az érintett személy hozzájárulása, a hozzájáruló nyilatkozat aláírásával mellékletben szereplő tájékoztató aláírásával
Az adatkezelés időtartama
Adatkezelő az általa közzétett pályázati felhívásokra, hirdetésekre jelentkezők adatait nyilvántartja, a Közszolgálati jogviszony/munkaviszonyt létesítő döntést követően a próbaidő lejártáig. 
Amennyiben közszolgálati jogviszony/munkaviszony létesítésére nem kerülhet sor, az Adatkezelő felhívja a jelentkezőt, a nemleges értesítésben, hogy ha nem járul hozzá az önéletrajz ( és kapcsolódó dokumentumok) további tárolásához, akkor az törlésre kerül. A dokumentumok csak erre vonatkozó kifejezett visszajelzés esetén kerül további tárolásra. 
Ilyen esetben az érintett utóbb kérheti személyes adatai törlését, amely kérésnek Adatkezelő eleget tesz. 
Adatkezelő törlési kérelem hiányában az adatokat törli, ha az adatkezelés célja megszűnik.
Amennyiben Adatkezelő részére
–álláshirdetés vagy felhívás hiányában valamely érintett önéletrajzot küld meg, az abban foglalt adatokat és az önéletrajzot Adatkezelő az érintett által megjelölt pozíció következő meghirdetéséig megőrzi.  Az érintettet erről válaszlevélben tájékoztatja. 
Adatbiztonság  
[bookmark: _Toc36196695]Adatkezelő minden szükséges biztonsági lépést, szervezési és technikai intézkedést megtesz annak érdekében, hogy biztosítsa az érintettek magánszférájának védelmét. Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen. (Pl. gondoskodik a személyes adatok biztonságos tárolásáról, az informatikai rendszerben tárolt adatokhoz a hozzáférési jogokat szabályozza, a szükséges mértékű hozzáférésre korlátozza.).” Az elektronikusan kezelt adatok védelme” és  „A munkahelyi eszközök használatának és ellenőrzésének szabályai” dokumentumok minden foglalkoztatottnak kötelezettségeket tartalmaz.
Az adatkezeléssel kapcsolatos jogok
Az adatkezelés időtartamán belül Érintettet megilleti:
Hozzáférési jog (tájékoztatás), helyesbítéshez, törléshez, tiltakozáshoz korlátozáshoz való jog,az adathordozáshoz való jog melyet az Adatkezelő és Adatfeldolgozó biztosít. 
Érintett az adatkezelés időtartamán belül tájékoztatást kérhet az Adatkezelőtől a személyes adatai kezeléséről. Az Adatkezelő a kérelem benyújtásától számított legrövidebb idő alatt, legfeljebb azonban 25 napon belül írásban, közérthető formában tájékoztatja Érintettet a kezelt adatokról, az adatkezelés céljáról, jogalapjáról, időtartamáról, továbbá – amennyiben az adatok továbbítására is sor került – arról, hogy kik és milyen célból kapják vagy kapták meg az adatokat.
Érintett az adatkezelés időtartamán belül kérheti, hogy az Adatkezelő a személyes adatait helyesbítse. A kérésének az Adatkezelő legkésőbb 15 napon belül eleget tesz.
Érintettnek lehetősége van a személyes adatainak törlését kérni, amelynek az Adatkezelő legkésőbb 15 napon belül eleget tesz. A törlés joga nem terjed ki arra, ha az Adatkezelőt törvény kötelezi az adatok további tárolására, illetve arra az esetre, sem ha az Infotv. 6. § (5) bekezdésével összhangban az Adatkezelő jogosult a személyes adatok további kezelésére (így például a számlázással összefüggésben).
Érintett kérheti, hogy az Adatkezelő zárolja a személyes adatot, ha az adatok végleges törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az a cél, amely a személyes adat törlését kizárta.
Érintett tiltakozhat személyes adatának kezelése ellen,
· ha a személyes adatok kezelése vagy továbbítása kizárólag az Adatkezelőre vonatkozó jogi kötelezettség teljesítéséhez vagy az Adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén és az Infotv. 6. § (5) bekezdésében foglalt esetben;
· ha a személyes adat felhasználása vagy továbbítása – az Érintett hozzájárulása nélkül – közvetlen üzletszerzés, közvélemény-kutatás vagy tudományos kutatás céljára történik.
Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről Érintettet írásban tájékoztatja. Ha az adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban vagy az érintett hozzájárulásával elektronikus úton közli a helyesbítés, zárolás vagy törlés iránti kérelem elutasításának ténybeli és jogi indokait.
Adathordozhatósághoz való jog: a Pályázójogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, ha az adatkezelés szerződésen alapul, és az adatkezelés automatizált módon történik
Panasz bejelentése az Intézmény, illetőleg a NAIH felé Személyes adatainak kezelésére vonatkozó panaszával általánosságban a Hivatalhoz (1054 Budapest, Hold utca 4., adatvedelem@allamkincstar.gov.hu), illetve a NAIH-hoz (1125 Budapest, Szilágyi Erzsébet fasor 22/c., ugyfelszolgalat@naih.hu) fordulhat. 
Jogorvoslati lehetőségek
Az Érintett a jogainak megsértése esetén, valamint a tv. 22. §  bekezdésében meghatározott személy, az adatkezelő ellen bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az adatkezelő köteles bizonyítani. A perre az adatkezelő székhelye (lakóhelye) szerinti bíróság az illetékes. A per - az érintett választása szerint - az érintett lakóhelye (tartózkodási helye) szerinti bíróság előtt is megindítható. A perben fél lehet az is, akinek egyébként nincs perbeli jogképessége. Ha a bíróság a kérelemnek helyt ad, az adatkezelőt a tájékoztatás megadására, az adat helyesbítésére, törlésére, az automatizált egyedi döntés megsemmisítésére, az érintett tiltakozási jogának figyelembevételére, illetve a tv. 22 § bekezdésében meghatározott személy által kért adat kiadására kötelezi. A bíróság elrendelheti ítéletének - az adatkezelő azonosító adatainak közzétételével történő - nyilvánosságra hozatalát, ha azt az adatvédelem érdekei és nagyobb számú érintett e törvényben védett jogai megkövetelik. /22. § /  
Kártérítéshez való jog  
Az adatkezelő az érintett adatainak jogellenes kezelésével vagy a technikai adatvédelem követelményeinek megszegésével másnak okozott kárt köteles megtéríteni. Az érintettel szemben az adatkezelő felel az adatfeldolgozó által okozott kárért is. Az adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. A törvény szerint nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott /23. §/.

